отбележи, че понятието „Steirisches Kürbiskernöl“ също е ЗГУ, регистрирано с Регламент (ЕО) No 1263/96 на Комисията (3). Наименованията „Štajersko prekmursko bučno olje“ и „Steirisches Kürbiskernöl“ на съответните им оригинални езици са очевидно различни, което позволява да се направи заключението, че тези наименования не са омоними; следователно съществуването на наименованието „Steirisches Kürbiskernöl“ не би било застрашено поради регистрацията на „Štajersko prekmursko bučno olje“ по смисъла на член 7, параграф 3, буква в) от Регламент (ЕО) No 510/2006.
 (10)
 Тъй като не бе постигнато споразумение, Комисията следва да вземе решение в съответствие с член 7, параграф 5, трета алинея от Регламент (ЕО) No 510/2006. Наименованието „Steirisches Kürbiskernöl“ е било регистрирано преди „Štajersko prekmursko bučno olje“. Член 13, параграф 1, буква б) от Регламент (ЕО) No 510/2006 защитава наименованието „Steirisches Kürbiskernöl“ срещу употреба в преводи. Терминът „Štajersko“ се смята за буквален превод на географския термин „Steirisches“. Освен това, при превод на трети езици, двете наименования могат да бъдат много сходни. Макар че няма причина да се откаже регистрация на наименованието „Štajersko prekmursko bučno olje“, необходимо е да се защитят съществуващите по-ранни права и да се гарантира справедлива употреба. Затова географските компоненти на наименованието „Štajersko prekmursko bučno olje“ не следва да се превеждат на други езици при предлагането на пазара на продукта, отговарящ на спецификацията за „Štajersko prekmursko bučno olje“. Това ще се отнася следователно както за използването на такива преводи върху етикета, така и при представяне или реклама на продукта. Освен това по отношение на етикетите държавата на произход следва да бъде посочена в същото зрително поле, както и термина „Štajersko prekmursko bučno olje“, с букви със същата големина като тези, използвани за термина.
 (11)
 В светлината на гореизложеното, наименованието „Štajersko prekmursko bučno olje“ следва да бъде вписано в регистъра на защитените наименования за произход и защитените географски указания.
 (12)
 Мерките, предвидени в настоящия регламент, са в съответствие със становището на Постоянния комитет за защитените географски указания и защитените наименования за произход,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието, посочено в приложението към настоящия регламент.
 Член 2
 Препратките към регионите Štajerska и Prekmurje не се превеждат при предлагането на пазара на продукти, отговарящи на спецификацията на наименованието, посочено в приложението към настоящия регламент.
 Етикетите, съдържащи наименованието, посочено в приложението към настоящия регламент, указват държавата на произход в същото зрително поле и с букви със същата големина като тези на наименованието.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 октомври 2012 година.
 За Комисията
 Председател
 José Manuel BARROSO
 (1) ОВ L 93, 31.3.2006 г., стр. 12.
 (2) ОВ C 72, 26.3.2009 г., стр. 67.
 (3) ОВ L 163, 2.7.1996 г., стр. 19.
 ПРИЛОЖЕНИЕ
 Предназначени за консумация от човека земеделски продукти, посочени в приложение I към Договора:
 Клас 1.5. Масла и мазнини (масло, маргарин, олио и др.)
 СЛОВЕНИЯ
 Štajersko prekmursko bučno olje (ЗГУ)
 